ddrg/super_eurlex huggingface dataset:
Ordú Uachtarán na Cúirte Ginearálta an 4 Iúil 2022 – Lacapelle v an Pharlaimint

(Cás T-240/22 R)

(Faoiseamh eatramhach - Dlí institiúideach - Feisire Parlaiminte - Eisiamh ó rannpháirtíocht i dtoscaireachtaí breathnadóireachta thoghcháin na Parlaiminte - Iarratas ar oibriú ordaithe a fhionraí - Easpa práinne)

(2022/C 318/52)

Teanga an cháis: an Fhraincis

Páirtithe

Iarratasóir: Jean-Lin Lacapelle (Páras, an Fhrainc) (ionadaí: F.-P. Vos, Dlíodóir)

Cosantóir: Parlaimint na hEorpa (ionadaithe: N. Görlitz agus T. Lukácsi, i gcáil Gníomhairí)

Ábhar

Lena iarratas atá bunaithe ar Airteagail 278 agus 279 CFAE, iarrann an t-iarratasóir go gcuirfí oibriú Chinneadh D-301937 ó Chomhchathaoirligh an Ghrúpa Tacaíochta Daonlathais agus Comhordaithe Toghcháin an 3 Márta 2022 a fhionraí, lenar eisiadh é ó aon rannpháirtíocht i dtoscaireachtaí breathnadóireachta thoghcháin Pharlaimint na hEorpa go dtí deireadh a shainordaithe mar Fheisire Parlaiminte (2019-2024).

An chuid oibríochtúil

1) Déantar an t-iarratas ar fhaoiseamh eatramhach a dhíbhe.
Ordú na Cúirte Ginearálta an 7 Meán Fómhair 2022 – Etablissements Nicolas v EUIPO – St. Nicolaus (NICOLAS)

(Cás T-373/21) (1)

(“Trádmharc de chuid an Aontais Eorpaigh - Imeachtaí neamhbhailíochta - An t-iarratas ar neamhniú a chur ar ceal - Cás nach dtéann ar aghaidh chuig breithiúnas”)

(2022/C 418/48)

Teanga an cháis: an Béarla

Páirtithe

Iarratasóir: Etablissements Nicolas (Thiais, an Fhrainc) (ionadaí: T. de Haan, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: T. Fredendahl agus D. Hanf, Gníomhairí)

Páirtí eile sna himeachtaí os comhair Bhord Achomhairc an EUIPO: St. Nicolaus a.s. (Liptovský Mikuláš, an tSlóvaic) (ionadaí: V. Jakubička, Dlíodóir)

Ábhar

Trína chaingean faoi Airteagal 263 CFAE, iarrann an t-iarratasóir go ndéanfaí an cinneadh ón gceathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 21 Aibreán 2021 (Cás R 1195/2020-4) a chur ar neamhní.

An chuid oibríochtúil

1. Ní gá rialú a dhéanamh ar an achomharc níos mó.

2. Ordaítear do Etablissements Nicolas agus St. Nicolaus a.s. a gcostais féin a íoc agus leath de na costais arna dtabhú ag Oifig Maoine Intleachtúla an Aontais Eorpaigh (EUIPO) a íoc.

(1) IO C 338, 23.8.2021.
Ordú na Cúirte Ginearálta an 13 Meán Fómhair 2022 – Ben Ali v an Chomhairle

(Cás T-170/21) (1)

(An comhbheartas eachtrach agus slándála - Bearta sriantacha a ghlacadh atá dírithe ar dhaoine agus eintitis áirithe i bhfianaise na staide sa Túinéis - Bás an iarratasóra - Éagmais na ndaoine a bhí i dteideal leanúint ar aghaidh leis na himeachtaí - Ní gá breith a thabhairt)

(2022/C 451/16)

Teanga an cháis: an Fhraincis

Páirtithe

Iarratasóir: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, an Fhrainc) (ionadaí: A. de Saint Remy, Dlíodóir)

Cosantóir: Comhairle an Aontais Eorpaigh (ionadaithe: L. Vétillard agus V. Piessevaux, Gníomhairí)

Ábhar

Lena chaingean, iarrann an t-iarratasóir, ar thaobh amháin, ar bhonn Airteagal 263 CFAE, go gcuirfear ar neamhní Cinneadh (CBES) 2021/55 ón gComhairle an 22 Eanáir 2021 lena leasaítear Cinneadh 2011/72/CBES a bhaineann le bearta sriantacha atá dírithe ar dhaoine agus eintitis áirithe i bhfianaise na staide sa Túinéis (IO 2021 L 23, lch. 22), agus Rialachán Cur Chun Feidhme (AE) 2021/49 ón gComhairle an 22 Eanáir 2021 lena gcuirtear chun feidhme Rialachán (AE) Uimh. 101/2011 a bhaineann le bearta sriantacha atá dírithe ar dhaoine, eintitis agus comhlachtaí áirithe i bhfianaise na staide sa Túinéis (IO 2021 L 23, lch. 5), mar a bhaineann na gníomhartha sin leis, agus, ar an taobh eile, ar bhonn Airteagal 268 CFAE, go ndéanfar an damáiste a mhaíonn sé a rinneadh dó mar thoradh ar na gníomhartha sin a chúiteamh.

An chuid oibríochtúil

1) Ní gá breith a thabhairt ar an gcaingean a thuilleadh.

2) Íocfaidh gach páirtí a chostais féin.

(1) IO C 217, 7.6.2021.
Ordú na Cúirte Ginearálta an 22 Meán Fómhair 2022 – Primagran v EUIPO – Primagaz (prımagran)

(Cás T-624/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar mharc fíortha de chuid an Aontais Eorpaigh “prımagran” - Marc fíortha de chuid an Aontais Eorpaigh “PRIMA” roimhe seo - Forais choibhneasta le diúltú - Dóchúlacht mhearbhaill - Airteagal 8(1)(b) de Rialachán (AE) 2017/1001 - Airteagal 95(1) de Rialachán 2017/1001 - Toirmeasc ar reformatio in pejus - Caingean gan bhunús sa dlí go follasach)

(2022/C 463/66)

Teanga an cháis: an Béarla

Páirtithe

Iarratasóir: Primagran sp. z o.o. (Stegna, an Pholainn) (ionadaí: E. Jaroszyńska-Kozłowska, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: S. Palmero Cabezas, J. Crespo Carrillo agus V. Ruzek, Gníomhairí)

Páirtí eile sna himeachtaí os comhair Bhord Achomhairc EUIPO, idiragraí os comhair na Cúirte Ginearálta: Compagnie des gaz de pétrole Primagaz (Páras, an Fhrainc) (ionadaí: S. Herrburger, Dlíodóir)

Ábhar

Lena chaingean faoi Airteagal 263 CFAE, iarrann an t-iarratasóir go gcuirfí ar neamhní cinneadh an Cheathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 28 Iúil 2021 (Cás R 2486/2020-4).

An chuid oibríochtúil

1. Diúltaítear don chaingean.

2. Ordaítear do Primagran sp. z o.o. a chostais féin a íoc, chomh maith le costais arna dtabhú ag Oifig Maoine Intleachtúla an Aontais Eorpaigh (EUIPO) agus ag Compagnie des gaz de pétrole Primagaz

(1) IO C 481, 29.11.2021.
1)

Ní gá breith a thabhairt a thuilleadh ar chéad chuntar éileamh Associazione “Terra Mia Amici No TAP” lena n-iarrtar go n-aithnítear gur ghníomhaigh an Banc Eorpach Infheistíochta (BEI) go mídhleathach trína mhainneachtain maidir lena iarratas ar athbhreithniú inmheánach an 19 Nollaig 2020 i leith Chinneadh BEI an 6 Feabhra 2018 maidir le maoiniú an tionscadail Píblíne ón nGréig go dtí an Iodáil tríd an Albáin agus an mhuir Aidriad agus an comhaontú iasachta arna shíniú an 30 Samhain 2018 de bhun an chinnidh sin.
Ordú na Cúirte Ginearálta an 19 Meán Fómhair 2022 – TDK Foil Italy v an Coimisiún

(Cás T-788/21) (1)

(Caingean le haghaidh neamhniú - Beartas tráchtála - Dumpáil - Allmhairí táirgí cothromrollta alúmanaim de thionscnamh na Síne - Dleacht frithdhumpála chinntitheach - Allmhaireoir neamhspleách - Gan cúram aonair bheith ann - Do-ghlacthacht)

(2022/C 463/69)

Teanga an cháis: an Béarla

Páirtithe

Iarratasóir: TDK Foil Italy SpA (Rozzano, an Iodáil) (ionadaithe: F. Di Gianni, A. Scalini agus G. Pregno, Dlíodóirí)

Cosantóir: An Coimisiún Eorpach (ionadaithe: G. Luengo agus M. Gustafsson, Gníomhairí)

Ábhar

Lena chaingean faoi Airteagal 263 CFAE, iarrann an t-iarratasóir go gcuirfí ar neamhní Rialachán Cur Chun Feidhme (AE) 2021/1784 ón gCoimisiún an 8 Deireadh Fómhair 2021 lena bhforchuirtear dleacht frithdhumpála chinntitheach ar allmhairí táirgí cothromrollta alúmanaim de thionscnamh Dhaon-Phoblacht na Síne (IO 2021 L 359, lch. 6), a mhéid a áirítear leis an Rialachán sin scragall amh alúmanaim arna úsáid chun scragaill anóide ardvoltais agus scragaill cluaisín a sholáthar le haghaidh toilleoirí leictrealaíocha alúmanaim a thagann faoi raon feidhme na dleachta frithdhumpála.

An chuid oibríochtúil

1. Diúltaítear don chaingean de bharr go bhfuil sí do-ghlactha

2. Ordaítear do TDK Foil Italy SpA na costais a íoc.

(1) IO C 84, 21.2.2022.
Ordú na Cúirte Ginearálta an 15 Meán Fómhair 2022 – European Paper Packaging Alliance v an Coimisiún

(Cás T-518/21) (1)

(Caingean le haghaidh neamhniú - Comhshaol - Treoirlínte ón gCoimisiún maidir le táirgí plaisteacha aonúsáide - Treoir (AE) 2019/904 - Tionchar táirgí plaisteacha áirithe ar an gcomhshaol a laghdú - Acht nach bhfuil faoi réir achomhairc - Do-ghlacthacht)

(2022/C 463/65)

Teanga an cháis: an Béarla

Páirtithe

Iarratasóir: European Paper Packaging Alliance (Háig, an Ísiltír) (ionadaithe: F. Di Gianni agus A. Scalini, Dlíodóirí)

Cosantóir(í): Coimisiún Eorpach (ionadaí: L. Haasbeek, i gcáil Gníomhaire)

Maidir le:

Trína chaingean faoi bhun Airteagal 263 CFAE, tá an t-iarratasóir, an Comhaontas Eorpach um Pacáistiú Páipéir, ag iarraidh go ndéanfaí pointí 2.1.2 agus 2.2.1 agus Táblaí 4-2 agus 4-8 de threoirlínte an Choimisiúin maidir le táirgí plaisteacha aonúsáide a chur ar neamhní i gcomhréir le Treoir (AE) 2019/904 ó Pharlaimint na hEorpa agus ón gComhairle maidir le tionchar táirgí plaisteacha áirithe ar an gcomhshaol a laghdú (IO 2021 C 216, lch. 1) (“na treoirlínte a chonspóidtear”).

An chuid oibríochtúil

1. Déantar an chaingean a dhíbhe mar chaingean do-ghlactha.

2. Ní gá rialú a dhéanamh ar na hiarratais ar idiragairt a dhéanfaidh Ríocht na hÍsiltíre, Parlaimint na hEorpa agus Comhairle an Aontais Eorpaigh.

3. Íocfaidh European Paper Packaging Alliance a chostais féin agus íocfaidh sé na costais a thabhóidh an Coimisiún Eorpach ach amháin na costais a bhaineann leis na hiarratais ar idiragairt.

4. Íocfaidh European Paper Packaging Alliance, an Coimisiún, Ríocht na hÍsiltíre, an Pharlaimint agus an Chomhairle faoi seach a gcostas féin a bhaineann leis na hiarratais ar idiragairt.

(1) IO C 431, 25.10.2021
2.

Ordaítear do Primagra a.s. agus Mlékárna Hlinsko a.s. na costais a íoc.
Ordú na Cúirte Ginearálta an 20 Deireadh Fómhair 2022 – Callaway v an Coimisiún

(Cás T-653/21) (1)

(Caingean le haghaidh neamhniú - An comhbheartas talmhaíochta - Catalóg choiteann de chineálacha de speicis plandaí talmhaíochta - Cineálacha plandaí - Táirgeoir den chineál chnáib Finola - Limistéir arna saothrú sa Pholainn - Cineálacha cnáibe atá incháilithe do thacaíocht airgeadais faoi chuimsiú an chomhbheartais talmhaíochta - Cion teitrihidreacannaibionóil (THC) - Údarú arna thabhairt don Pholainn margaíocht chineál Finola a chosc ar a críoch - Easpa cúraim dhírigh - Do-ghlacthacht)

(2022/C 463/67)

Teanga an cháis: an Béarla

Páirtithe

Iarratasóir: James C. Callaway (Kuopio, an Fhionlainn) (ionadaí: P. Hoffman, Dlíodóir)

Cosantóir: An Coimisiún Eorpach (ionadaithe: A. Becker agus F. Castilla Contreras, Gníomhairí)

Ábhar

Lena chaingean atá bunaithe ar Airteagal 263 CFAE, iarrann an t-iarratasóir go gcuirfear ar neamhní Cinneadh Cur Chun Feidhme (AE) 2021/1214 ón gCoimisiún an 22 Iúil 2021 lena gceadaítear do Phoblacht na Polainne margaíocht chineál chnáib Finola a chosc ar a críoch i gcomhréir le Treoir 2002/53/CE ón gComhairle (IO 2021 L 265, lch. 1). Áitíonn sé, freisin, de bhun Airteagal 277 CFAE, pléadálacha neamhdhleathachta i leith Airteagal 32(6) de Rialachán Uimh. 1307/2013 ó Pharlaimint na hEorpa agus ón gComhairle an 17 Nollaig 2013 lena mbunaítear rialacha maidir le híocaíochtaí díreacha le feirmeoirí faoi scéimeanna tacaíochta faoi chuimsiú an chomhbheartais talmhaíochta agus lena n-aisghairtear Rialachán (CE) Uimh. 637/2008 ón gComhairle agus Rialachán (CE) Uimh. 73/2009 ón gComhairle (IO 2013 L 347, lch. 608), agus i leith Airteagal 9(5) de Rialachán Tarmligthe Uimh. 639/2014 ón gCoimisiún an 11 Márta 2014 lena bhforlíontar Rialachán Uimh. 1307/2013 agus lena leasaítear Iarscríbhinn X den Rialachán sin (IO 2014 L 181, lch. 1).

An chuid oibríochtúil

1) Diúltaítear don chaingean toisc í a bheith do-ghlactha.

2) Ní gá breith a thabhairt ar iarratais ar idiragairt Chomhairle an Aontais Eorpaigh, Pharlaimint na hEorpa agus Phoblacht na Polainne.

3) Ordaítear do James C. Callaway a chostais féin a íoc chomh maith le costais an Choimisiúin Eorpaigh.

4) Ordaítear don Chomhairle, don Pharlaimint agus do Phoblacht na Polainne a gcostais féin a bhaineann leis na hiarratais ar idiragairt a íoc.

(1) IO C 24, 17.1.2022.
Ordú na Cúirte Ginearálta an 28 Meán Fómhair 2022 – FC v AUEA

(Cás T-697/21) (1)

(An tSeirbhís Shibhialta - Foireann shealadach - Nós imeachta araíonachta - Diúltú d’iarratas ar bhac ar nós imeachta araíonachta agus breithiúnais na Cúirte Ginearálta ar feitheamh i gcásanna gaolmhara - Breithiúnais na Cúirte Ginearálta a thabhairt i gcásanna gaolmhara - Cás nach dtéann ar aghaidh chun breithiúnais)

(2022/C 463/68)

Teanga an cháis: an Ghréigis

Páirtithe

Iarratasóir: FC (ionadaithe: V. Christianos, G. Kelepouri agus A. Skoulikis. Dlíodóirí)

Cosantóir: Gníomhaireacht an Aontais Eorpaigh um Thearmann (ionadaithe: P. Eyckmans agus M. Stamatopoulou, Gníomhairí, le cúnamh ó T. Bontinck, A. Guillerme et L. Burguin, Dlíodóirí)

Ábhar

Lena chaingean faoi Airteagal 20 CFAE, iarrann FC go gcuirfí cinneadh Ghníomhaireacht an Aontais Eorpaigh um Thearmann (EUEA) an 25 Iúil 2021 ar neamhní lenar diúltaíodh do ghearán FC i gcoinne chinntí EUEA an 24 Feabhra agus an 14 Márta 2021 inar dhiúltaigh Cathaoirleach Bhord Araíonachta don iarratas ar bhac ar an nós imeachta araíonachta a tosaíodh i gcoinne FC.

An chuid oibríochtúil

1. Ní gá breithiúnas a thabhairt ar an gcaingean a thuilleadh.

2. Íocfaidh FC a chostais féin agus na costais arna dtabhú ag Gníomhaireacht an Aontais Eorpaigh um Thearmann

(1) IO C 2, 03.01.2022.
Breithiúnas na Cúirte Ginearálta an 27 Deireadh Fómhair 2022 – Coulter Ventures v EUIPO – iWeb (R)

(Cás T-457/21) (1)

(Trádmharc de chuid an Aontais Eorpaigh - Imeachtaí freasúra - Tarraingt siar an fhreasúra - Cás nach dtéann ar aghaidh chun breithiúnais)

(2022/C 482/29)

Teanga an cháis: an Béarla

Páirtithe

Iarratasóir: Coulter Ventures LLC (Columbus, Ohio, Stáit Aontaithe Mheiriceá) (ionadaithe: R. Dissmann, L. Jones agus M. Lotz, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaithe: M. Eberl agus D. Gája, Gníomhairí)

Páirtí eile os comhair an Bhoird Achomhairc de EUIPO: iWeb GmbH (Beirlín, an Ghearmáin) (ionadaí: T. Boddien, Dlíodóír)

Ábhar

Lena chaingean de bhun Airteagal 263 CFAE, iarrann an t-iarratasóir go ndéanfar an cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 2 Meitheamh 2021 (Cás R 2789/2019-4) a chur ar neamhní.

An chuid oibríochtúil

1. Ní gá le breith a thabhairt ar an gcaingean a thuilleadh.

2. Ordaítear do Coulter Ventures LLC and iWeb GmbH na costais arna dtabhú ag Oifig Maoine Intleachtúla an Aontais Eorpaigh (EUIPO) a íoc, chomh maith lena gcostais féin.

(1) IO C 391, 27.9.2021.
Ordú Uachtarán na Cúirte Ginearálta an 20 Deireadh Fómhair 2022 – PB v an Coimisiún

(Cás T-407/21 R)

(Imeachtaí eatramhacha - Conarthaí seirbhíse poiblí - Neamhrialtachtaí maidir leis an nós imeachta um dhámhachtain conarthaí - Méideanna a íocadh go míchuí a aisghabháil - Cinneadh infheidhmithe - Iarratas ar bhearta idirlinne - Práinn - Fumus boni juris - Leasanna a chothromú)

(2023/C 15/53)

Teanga an cháis: an Fhraincis

Páirtithe

Iarratasóir: PB (ionadaí: L. Levi, Dlíodóir)

Cosantóir: An Coimisiún Eorpach (ionadaithe: B. Araujo Arce, J. Estrada de Solà agus J. Baquero Cruz, i gcáil Gníomhairí)

Objet

Lena iarratas de bhun Airteagail 278 agus 279 CFAE, iarrann an t-iarratasóir, ar an gcéad dul síos, go bhfionrófaí feidhm Chinneadh C(2021) 3338 final ón gCoimisiún an 5 Bealtaine 2021, maidir le haisghabháil suim de EUR 5 038 737,86 móide ús atá dlite ag stiúrthóir na cuideachta [sonraí rúnda fágtha ar lár] agus, ar an dara dul síos, go dtabharfaí ordú don Choimisiún Eorpach gan leanúint le haisghabháil an mhéid sa chinneadh sin ar bhealach ar bith, go háirithe tríd an nóta dochair a chur i bhfeidhm, go dtí go mbeidh rialú déanta ag an gCúirt Ghinearálta ar an gcaingean sna príomh-imeachtaí.

An chuid oibríochtúil

1) Fionraítear feidhm Chinneadh C(2021) 3338 final ón gCoimisiún an 5 Bealtaine 2021, maidir le haisghabháil suim de EUR 5 038 737,86 móide ús atá dlite ag stiúrthóir na cuideachta [sonraí rúnda fágtha ar lár].
Ordú na Cúirte Ginearálta an 25 Deireadh Fómhair 2022 – WO v Oifig an Ionchúisitheora Phoiblí Eorpaigh

(Cás T-603/21) (1)

(Státseirbhís - Ceapachán Ionchúisitheoirí Poiblí Eorpacha chuig Oifig an Ionchúisitheora Phoiblí Eorpaigh - Iarrthóir arna ainmniú ag [sonraí rúnda fágtha ar lár] - Diúltú ó Choláiste an Ionchúisitheora Phoiblí Eorpaigh an t-iarratasóir a cheapadh - Easpa díospóide idir an tAontas agus duine dá ghníomhairí laistigh de na teorainneacha agus na coinníollacha a leagtar síos leis an reacht agus RAA - Airteagal 270 CFAE - Easpa dlínse soiléir)

(2023/C 15/54)

Teanga an cháis: an Béarla

Páirtithe

Iarratasóir: WO (ionadaí: V. Vitkovskis, Dlíodóir)

Cosantóir: Oifig an Ionchúisitheora Phoiblí Eorpaigh (ionadaithe: L. De Matteis agus J. Castillo García, i gcáil Gníomhairí)

Ábhar

Trína chaingean de bhun Airteagal 270 CFAE, iarrann an t-iarratasóir go neamhneofaí Cinneadh Uimh. 28/2021 ó Choláiste Oifig an Ionchúisitheora Phoiblí Eorpaigh an 21 Aibreán 2021, lena ndiúltaítear d’iarrthóir ar phost mar Ionchúisitheor Tarmligthe Eorpach in Oifig an Ionchúisitheora Phoiblí Eorpaigh i [sonraí rúnda fágtha ar lár].

An chuid oibríochtúil

1) Diúltaítear don chaingean.

2) Ordaítear do WO na costais a íoc, lena n-áirítear iad siúd a bhaineann leis an nós imeachta eatramhach.

(1) IO C 513, 20.12.2021.
Ordú na Cúirte Ginearálta an 8 Samhain 2022 – Grúpa “LEW” v EUIPO – Lechwerke (GRUPALEW.)

(Cás T-672/21) (1)

(Trádmharc an Aontais Eorpaigh - imeachtaí freasúra - Clárú idirnáisiúnta lena n-ainmnítear an tAontas Eorpach - Marc fíortha GRUPALEW. - Marc fíortha náisiúnta níos luaithe LEW - Foras coibhneasta maidir le diúltú - Baol mearbhaill - Airteagal 8(1)(b) de Rialachán (CE) Uimh. 207/2009 [anois Airteagal 8(1)(b) de Rialachán (UE) 2017/1001]) - Fianaise d’fhíorúsáid - Airteagal 10(1) de Rialachán Tarmligthe (AE) 2018/625 - Airteagal 71(1) de Rialachán Tarmligthe (AE)2018/625 - Caingean gan bhunús sa dlí go follasach)

(2023/C 24/53)

Teanga an cháis: an Ghearmáinis

Pártithe

Iarratasóir: Grupa “LEW” S.A. (Częstochowa, an Pholainn) (ionadaí: A. Korbela, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: M. Eberl agus E. Markakis, Gníomhairí)

Páirtí eile sna himeachtaí os comhair Bhord Achomhairc EUIPO, idiragraí os comhair na Cúirte Ginearálta: Lechwerke AG (Augsburg, an Ghearmáin) (ionadaí: N. Gerling, Dlíodóir)

Ábhar

Trína ghníomhaíocht atá bunaithe ar Airteagal 263 CFAE, iarrann an t-iarratasóir go ndéanfaí cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 17 Lúnasa 2021 (Cás R 2763/2019-4) a neamhniú.

An chuid oibríochtúil

1. Diúltaítear don chaingean.

2. Íocfaidh Grúpa “LEW” S.A. a chostais féin, chomh maith leis na costais a thabhaigh Oifig Maoine Intleachtúla an Aontais Eorpaigh (EUIPO) a íoc.

3. Íocfaidh Lechwerke AG a chostais féin

(1) IO C 502, 13.12.2021.
Ordú na Cúirte Ginearálta an 22 Samhain 2022 – Fieldpoint (an Chipir) v EUIPO (HYPERLIGHTOPTICS)

(Cás T-800/21) (1)

(Trádmharc de chuid an Aontais Eorpaigh - Iarratas ar fhocalmharc de chuid an Aontais Eorpaigh HYPERLIGHTOPTICS - Dearbhfhoras le diúltú - Cineál tuairisciúil - Airteagal 7(1)(c) de Rialachán (AE) 2017/1001 - Cóir chomhionann - Caingean nach bhfuil aon bhunús dlí ann go follasach)

(2023/C 35/76)

Teanga an cháis: an Béarla

Páirtithe

Iarratasóir: Fieldpoint (an Chipir) LTD (an Niocóis, an Chipir) (ionadaithe: P. Rath agus S. Gebele, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaithe: L. Lapinskaite agus T. Klee, i gcáil Gníomhairí)

Ábhar

Trína chaingean faoi Airteagal 263 CFAE, iarrann an t-iarratasóir go ndéanfar cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 6 Deireadh Fómhair 2021 a neamhniú (Cás R 1166/2021-2).

An chuid oibríochtúil

1) Diúltaítear don chaingean.

2) Ordaítear do Fieldpoint (an Chipir) LTD na costais a íoc.

(1) IO C 73, 14.2.2022.
Ordú na Cúirte Ginearálta an 22 Samhain 2022 – Fieldpoint (an Chipir) v EUIPO (HYPERLIGHTEYEWEAR)

(Cás T-801/21) (1)

(Trádmharc de chuid an Aontais Eorpaigh - Iarratas ar fhocalmharc de chuid an Aontais Eorpaigh HYPERLIGHTEYEWEAR - Dearbhfhoras le diúltú - Cineál tuairisciúil - Airteagal 7(1)(c) de Rialachán (AE) 2017/1001 - Cóir chomhionann - Caingean nach bhfuil aon bhunús dlí ann go follasach)

(2023/C 35/77)

Teanga an cháis: an Béarla

Páirtithe

Iarratasóir: Fieldpoint (an Chipir) LTD (an Niocóis, an Chipir) (ionadaithe: P. Rath agus S. Gebele, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaithe: L. Lapinskaite agus T. Klee, i gcáil Gníomhairí)

Ábhar

Trína chaingean faoi Airteagal 263 CFAE, iarrann an t-iarratasóir go ndéanfar cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 6 Deireadh Fómhair 2021 a neamhniú (Cás R 1165/2021-2).

An chuid oibríochtúil

1) Diúltaítear don chaingean.

2) Ordaítear do Fieldpoint (an Chipir) LTD na costais a íoc.

(1) IO C 73, 14.2.2022.
Ordú na Cúirte Ginearálta an 2 Bealtaine 2022 – Airoldi Metalli v an Coimisiún

(Cás T-328/21) (1)

(Caingean le haghaidh neamhniú - Dumpáil - Allmhairí easbhrúite alúmanaim de thionscnamh na Síne - Cinneadh lena bhforchuirtear dleacht frithdhumpála chinntitheach - Allmhaireoir - Gníomh rialaitheach lena bhforáiltear bearta cur chun feidhme - Easpa cúraim aonair - Do-ghlacthacht)

(2022/C 284/43)

Teanga an cháis: an Bhéarla

Páirtithe

Iarratasóir: Airoldi Metalli SpA (Molteno, an Iodáil) (ionadaithe: M. Campa, M. Pirovano, D. Rovetta, G. Pandey, P. Gjørtler agus V. Villante, Dlíodóirí)

Cosantóir: an Coimisiún Eorpach (ionadaithe: G. Luengo agus P. Němečková, i gcáil Gníomhairí)

Maidir le:

Trína gcaingean atá bunaithe ar Airteagal 263 CFAE, iarrann an t-iarratasóir go ndéanfaí Rialachán Cur Chun Feidhme (AE) 2021/546 ón gCoimisiún an 29 Márta 2021 lena bhforchuirtear dleacht frithdhumpála chinntitheach agus lena mbailítear go cinntitheach an dleacht shealadach arna forchur ar allmhairí d’easbhrúnna alúmanaim ar de thionscnamh Dhaon-Phoblacht na Síne iad (IO L 109, 30.3.2021, lch. 1) a chur ar neamhní.

An chuid oibríochtúil

1) Diúltaítear don chaingean as bheith do-ghlactha.

2) Ordaítear do Airoldi Metalli SpA na costais a íoc.

(1) IO C 320, 9.8.2021.
2)

Ordaítear do FZ agus an 15 iarratasóir eile atá ainmnithe san Iarscríbhinn a ghabhann leis an ordú na costais a íoc.
2)

Oraítear do FJ agus an 6 iarratasóir eile atá ainmnithe san Iarscríbhinn a ghabhann leis an ordú na costais a íoc.
Ordú na Cúirte Ginearálta an 9 Meitheamh 2022 – Equinoccio-Compañía de Comercio Exterior v an Coimisiún

(Cás T-493/21) (1)

(Caingean le haghaidh neamhniú - Ionstraim um Chúnamh Réamhaontachais - Tríú Stát - Soláthar poiblí náisiúnta - Foirceannadh an chonartha don údarás conarthach - Iarratas ar fhorghníomhú ráthaíochta bainc ón údarás conarthach - Comhshíniú ag Ceann Thoscaireacht an Aontais sa tríú Stát - Easpa dlínse)

(2022/C 303/61)

Teanga an cháis: an Béarla

Páirtithe

Iarratasóir: Equinoccio-Compañía de Comercio Exterior, SL (Maidrid, an Spáinn) (ionadaithe: R. Sciaudone agus D. Luff, Dlíodóirí)

Cosantóir: An Coimisiún Eorpach (ionadaithe: D. Bianchi agus T. Van Noyen, i gcáil Gníomhairí)

Maidir le:

Trína gcaingean atá bunaithe ar Airteagal 270 CFAE, iarrann na hiarratasóirí go gcuirfí an comhshíniú arna ghreamú an 29 Aibreán 2021 ag Toscaireacht an Aontais Eorpaigh chuig Ancara (an Tuirc) ar litir fhorghníomhaithe na ráthaíochta bainc ó Aireacht Eolaíochta, Tionscail agus Teicneolaíochta na Tuirce ar neamhní.

An chuid oibríochtúil

1) Diúltaítear don chaingean.

2) Ordaítear do Equinoccio-Compañía de Comercio Exterior, SL na costais a íoc.

(1) IO C 452, 8.11.2021.